
Дъщеря ми е по програмата 60/40, сервитьорка. Понеже е поискала от работодателя си да бъде освободена, той й е казал, че трябва да върне парите които са й превели. За месец декември й е поискал да му върне 250лв, превели са й 600 но той е сметнал, че не е работила пълен месец и трябва да върне това което не е заработила. Вчера й е поискал да върне цялата заплата за февруари, защото не била работила през този месец. На въпросът й защо трябва да ги върне е отговорил, че той й е плащал осигуровка. Въпросът ми е трябва ли да върне тези пари? 


 

60/40
=====

 

Съгласно чл. 9 от ПМС 55 “работодател, получил компенсации по реда на това постановление, който не изпълни задължението си по чл. 1, ал. 8 и 9 и чл. 2, ал. 1, т. 5 и 6 или декларира неверни данни по чл. 2, ал. 2, възстановява изплатените компенсации на бюджета на държавното обществено осигуряване.  

(2) Работодател, получил компенсации по реда на това постановление, за когото Изпълнителна агенция “Главна инспекция по труда” установи, че не изпълнява заявените с документите по чл. 4, ал. 2, т. 1, 2 и 4 обстоятелства съгласно чл. 1, ал. 1, 2 и 3, възстановява изплатените компенсации на бюджета на държавното обществено осигуряване.  

(3) Изпълнителна агенция “Главна инспекция по труда” уведомява Националния осигурителен институт за установените в рамките на контролната дейност обстоятелства по ал. 1 и 2.”


Неизпълнението на което и да е от изброените, дори за един работник или за част от периода на извънредното положение и пр., води след себе си до задължение за връщане от работодателя на всички получени средства по ПМС № 55 за всички работници и служители. Няма правно основание върнатите на бюджета средства да бъдат поискани обратно от получилите ги работници и служители.


Поздрави,  

адв. Николина Митова  

тел. 0898 303092


